
Prefață 


Ce este o taină? Însuşi acest cuvânt ne duce cu 
gândul la ceva misterios, ceva mai presus de înţele- 
gerea noastră, când, ca rezultat al acţiunilor şi cu- 
vintelor omeneşti, în viaţa noastră se petrece ceva 
ce nu poate fi exprimat verbal, iar noi devenim mai 
buni, mai puternici, mai curaţi. 

Prin Sfintele laine se formează chipul lui lisus 
Hristos în om, adică omul se perfecţionează, su- 


fletul său se desăvârgeşte. Sfintele Taine, pe care 


le avem de la Mântuitorul, sunt asemenea unor 
izvoare curate prin care curge puterea sfinţitoare a 
harului Duhului Sfânt, asemenea unor stâlpi de ne- 
clintit pe care se reazemă viaţa creştină. Începutul 
desăvârşirii se face prin laina Sfântului Botez, apoi 
continuă prin celelalte taine. Acest proces continuă 
toată viaţa noastră pământească, „până ce va lua 
Hristos chip în noi” (Gal. 4, 19) şi ne va conduce 
către viaţa veşnică în Împărăţia Cerurilor. 

În Biserica Ortodoxă există şapte Sfinte Taine: 
Botezul, Mirungerea (Ungerea cu Sfântul şi Ma- 
rele Mir), Mărturisirea (Spovedania), E.uharistia 
(Împărtăşania), Cununia (Căsătoria), Preoţia şi 


Sfântul Mlaslu. 








Despre Tainele Botezului 


și Ungerii cu Sfântul și Marele Mir 




















Fiecare om este cetăţean al ţării sale. Este bine cunoscut faptul că atunci 
când în familie se naşte un copil, acestuia i se eliberează un certificat de naş- 
tere. Prin acest document, nou-născutul devine cetăţean cu drepturi depline 
al ţării în care s-a născut. Părinților nu le rămâne decât, pas cu pas, să înveţe 
copilul legile şi principalele norme de conduită din ţara respectivă. 

În Taina Botezului se întâmplă practic acelaşi lucru. Există însă o dife- 
rență esenţială: 

1) „nou-născutul”, mai exact nou-botezatul, poate fi atât un copil mic, 
cât şi un adult, ba chiar o persoană în etate; 

ih 2) țara al cărei „cetăţean va deveni cel nou-botezat este una pentru 
toți — Împărăţia lui Dumnezeu; 
3) „părinţii” celui nou-botezat sunt, de această dată, părinţi spirituali, 
numiţi în popor şi naş/naşă de botez; 
4) legile şi normele de conduită nu sunt formulate de oameni, ci de Dum- 
g | nezeu şi ne sunt date în Sfânta Scriptură, mai exact — în Evanghelie; 
Ă 9) spre deosebire de statele lumeşti, unde puterea aparţine unor per- 
soane sau grupuri de persoane, în Împărăţia Cerurilor există un singur 








Stăpân — Dumnezeu, Creatorul cerului şi al Pământului. 






Taina Botezului se săvârşeşte tocmai pentru ca omul să devină cetăţean 








al Împărăției lui Dumnezeu. 
În perioada de pregătire, catehumenul (persoana care se pregăteşteînsxze- 
derea primirii Botezului) studiază bazele credinţei [i Numele acestuia 














este pomenit în rugăciunea pentru „catehumeni”. Persoana se dezice be- 
nevol de puterea satanei şi mărturiseşte deschis, în faţa martorilor (mem- 
bri ai Bisericii), credinţa sa în Hristos („Cred Lui ca unui Împărat şi 
Dumnezeu”). 

Pentru un bebeluş, mărturisirea o fac naşii, care îşi asumă, din acel 
moment, responsabilitatea pentru educaţia spirituală a copilului. Naşii se 
roagă pentru Anul (sau fina) lor, îl învaţă rugăciuni şi îi povestesc despre 
Împărăţia lui Dumnezeu şi legile acesteia. 

lată cum se săvârşeşte Taina Botezului: mai întâi, preotul sfinţeşte apa, 
ceremonie în timpul căreia se roagă pentru ca apa sfinţită să-l spele pe cel 
botezat de păcatele din trecut şi pentru ca acesta, prin laina Botezului, să 
se unească cu Hristos. Apoi preotul îl unge pe cel botezat cu ulei sfinţit. 

Rostind cuvintele: „Se unge robul (roaba) lui Dumnezeu (N) cu unt- 
delemnul bucuriei, în numele "Tatălui şi al Fiului, şi al Sfântului Duh, 
acum şi pururea, şi în vecii vecilor. Amin.”, preotul face semnul crucii cu 


“untdelemn pe piept — „Spre tămăduirea sufletului”, pe spate — „Şi a 
trupului”, la urechi — „Spre ascultarea credinţei”, la mâini — „Mâinile 
Tale m-au făcut şi m-au zidit”, la picioare — „Ca să umble pe căile Iale'. 


Apoi se face cufundarea în trei ori în apa sfinţită, rostind cuvintele: 
„Se botează robul lui Dumnezeu (numele) în numele Tatălui. Amin. Şi al 
[tal Amin. Şi al Sfântului Duh. Amin . 

Persoana ce se botează poate primi numele unui sfânt sau al unei sfinte, 
care devine binefăcătorul celui nou-botezat, iar ziua pomenirii sfântului 
sau sfintei va fi o zi de sărbătoare pentru acesta, adică ziua lui onomastică. 

Cufundarea în apă simbolizează moartea împreună cu Hristos, iar ieşi- 
rea din aceasta — viaţa nouă şi învierea ce va urma. 

Apoi preotul, rostind rugăciunea „Dă-mi mie haină luminoasă, Cel ce 
Te îmbraci cu lumină ca şi cu o haină, Preamilostive Hristoase, Dumne- 
zeul nostru”, îl îmbracă pe cel nou-botezat cu o cămaşă albă (nouă). 


Dumnezeu este Lumina noastră. Dar ce haină îi cerem» Ne rugăm 
pentru ca toate sentimentele, gândurile, intenţiile şi acţiunile noastre să se 
nască în lumina Adevărului şi a lubirii, pentru ca toate să se înnoiască, la 
fel ca şi haina noastră de botez. | 

Apoi preotul pune la gâtul celui nou-botezat cruciuliţa de botez, pentru 
a fi purtată permanent, ca o amintire a cuvintelor lui Hristos: „Dacă vrea 
cineva să vină după Mine, să se lepede de sine, să-şi ia crucea şi să-Mi 
urmeze Mie” (Matei 16, 24). 

Imediat după Botez, se săvârşeşte o altă taină — Ungerea cu Sfântul şi 
Marele Mir (Mirungerea). Prin această taină, cel nou-botezat primeşte 
darul Sfântului Duh. 

În timpul săvârşirii tainei, cel botezat este uns cu Sfântul Mlir, preparat 
special din ulei, vin, plante şi substanțe aromate, care este sfinţit de mem- 
brii Sfântului Sinod după o rânduială aparte. În timpul Ungerii cu Sfântul 
Mir, preotul face semnul crucii cu ulei pe fruntea, pleoapele, nările celui 
botezat, dar şi pe braţe, pe partea superioară a tălpilor, rostind de fiecare 
dată cuvintele: „Pecetea darului Duhului Sfânt. Amin ”. 

Apoi, cel nou-botezat şi / sau naşii acestuia, ţinând în mâini lumânările 
aprinse, urmând preotul, fac înconjurul cristelniţei şi analogului (măsuţei în- 
clinate), pe care sunt puse Crucea şi Evanghelia. În timpul înconjurului, se 
cântă versul: „Câţi în Hristos v-aţi botezat, în Hristos v-aţi îmbrăcat". Acesta 
exprimă un îndemn de a duce vestea cea bună despre Hristos pretutindeni, 
mărturisind credinţa în E cu cuvântul, cu fapta şi cu întreaga viaţă. 

Mărturisirea — taina împăcării cu Dumnezeu 


Să ne referim puţin la Taina Mărturisirii (a Pocăinţei). Această taină 
cuprinde mărturisirea păcatelor şi primirea iertării prin rugăciunea de la 
final, rostită de preot. 

1. Mărturisirea (Spovedania): în prezenţa martorului, adică a preotu- 
lui, îi cerem iertare lui Dumnezeu pentru păcatele noastre, pentru toate 
gândurile, cuvintele şi faptele care ne îndepărtează de El. În acelaşi timp, 
trăim un sentiment de pocăință în inimă şi o dorinţă puternică de a nu mai 
repeta păcatele făcute. 

2. După ce ne-am pocăit de toate păcatele şi am ascultat povaţa preo- 
tului, acesta citeşte rugăciunea de dezlegare de păcate. În aceste momen- 
te, Însuşi Dumnezeu ne iartă păcatele, punând capăt stăpânirii lor asupra 
noastră. Astfel, Dumnezeu ne purifică, ne curăţă sufletele, ne împacă cu 
Sine, întăreşte legătura noastră cu El. 




















Totuşi, omului îi este dificil să-şi accepte nimicnicia, rătăcirea, starea de 
păcătoşenie. Ne este greu să recunoaştem că nu putem iubi, nu suntem în 
stare să iertăm răutăţile şi nedreptatea, nu putem fi milostivi. Nu vrem să 
facem nici cel mai mic efort pentru aceasta. Ni se pare mai interesant să 
citim o carte cu subiect fantastic, decât să pătrundem în esenţa Cuvântului 
lui Dumnezeu. O lectură uşoară nu ne va atinge conştiinţa, spre deosebire 
de Sfânta Scriptură. Nu ne gândim că există glume care ar putea jigni, 
cuvinte care pot cauza suferinţă, sau că ascunderea adevărului poate duce 
la minciună sau trădare. Ne este greu să ne conştientizăm propria vină şi 
ne e şi mai greu să o recunoaştem cu voce tare, deschis şi sincer, în pre- 
zenţa unui martor. Pentru aceasta e nevoie de curaj, BERiz care nu ni se 
vor oferi distincţii şi medalii. 

În perioada Sfinţilor Apostoli, existau două tipuri de pocăință: tainică, 
la care este prezent doar preotul, şi publică — în faţa obştii comunităţii 
creştine. Apostolul Iacob scria: „Mlărturisiţi-vă unii altora păcatele şi ru- 
gaţi-vă unii pentru alţii, ca să vă vindecaţi” (lacob 5, 16). 

Să ne vindecăm nu atât de bolile trupeşti, cât de păcatele care afectează 
sufletul. Prin "Taina Pocăinţei primim de la Mântuitorul lisus Hristos bi- 
necuvântarea, care aduce cu sine adevărata iertare a păcatelor ŞI mântuirea 
noastră. Ştim cu toţii cât de trist ne este sufletul, cât de rău ne simţim atunci 
când ne certăm cu un prieten, cu un frate sau cu o soră. Şi câtă bucurie ne 
aduce momentul în care ne împăcăm! Ne pare că suntem gata să dăm orice 
pentru ca cearta şi supărarea să nu mai existe. Cu atât mai mult acest lucru 
este valabil în ceea ce-L priveşte pe Domnul! Atunci când îţi dai seama că 
ai fost iertat de Creatorul tău, sufletul ţi se umple de bucurie, pace şi lumină. 

Şi totuşi... Parcă ieri ne-am pocăit de săvârşirea unei fapte sau de rostirea 
unei vorbe rele, iar astăzi, chiar şi fără să vrem, am făcut din nou lucruri 
urâte. Ce e de făcut? A fost mărturisirea de ieri zadarnică, fără niciun rost 
Nu! Mărturisirea presupune hotărârea fermă de a nu mai repeta păcatul. 

Dar Dumnezeu ştie că vrăjmaşul — diavolul — este şiret, iar omul este 
slab şi nu întotdeauna poate să-şi realizeze intenţiile bune sau să oprească 
răul. Astfel, prin Taina Pocăinţei Domnul vine în ajutor celui ce-şi doreşte 
din tot sufletul să se reîmpace cu El. 

Deci, să nu ne fie jenă. Să intrăm în biserică, să ne apropiem de analog. 
Pe el sunt puse Crucea şi Evanghelia — semnele mântuirii noastre, sem- 
nele prezenţei lui Hristos. Alături se află preotul, gata să mărturisească în 
faţa lui Dumnezeu pocăinţa noastră. Nu trebuie să născocim ce să spunem 
la Taina Mărturisirii. Pentru această taină ne vom pregăti din timp. Însăşi 
conştiinţa noastră, dacă-i ascultăm vocea cu atenţie, ne va spune prin ce 
ne-am îndepărtat de Dumnezeu. De aceea, apropiindu-ne de preot, să 
spunem hotărât: „Recunosc că sunt vinovat de ... (cele ce vor urma vor 
fi auzite doar de preot şi de Dumnezeu). lar apoi, ascultând şi primind 
povaţa, să ne plecăm capetele sub epitrahil (însemnul preoţiei) şi, înfioraţi 
şi recunoscători, să auzim cuvintele dătătoare de mântuire: „Domnul şi 
Dumnezeul nostru lisus Hristos, cu harul şi cu îndurările iubirii Sale de 
oameni, să te ierte pe tine, fiule (ÎN), şi să-ţi lase ţie toate păcatele. Şi eu, 
nevrednicul preot şi duhovnic, cu puterea ce-mi este dată, te iert şi te dez- 
leg de toate păcatele tale, în numele 'Iatălui, al Fiului şi al Sfântului Duh. 
Amin.”. Pacea, liniştea şi bucuria ne vor umple atunci sufletul. 












Taina Euharistiei 


Cel mai important serviciu divin să- 
vârşit în biserică este Sfânta Liturghie, 
cuvânt care, în greacă, înseamnă „cauză 
comună” sau „slujire comună”. Altfel 
spus, oamenii vin la Liturghie pentru ca 
împreună să se roage lui Dumnezeu pen- 
tru lumea întreagă, pentru toată creaţia, 
pentru propria ţară, pentru cei apropiaţi 
şi, totodată, pentru ei înşişi, pentru a cere e ză STR 
puteri de a sluji Domnului şi oamenilor. | 

Elementul central al Sfintei Liturghii este Euharistia (sau Împărtăşa- 
nia). Acesta e un cuvânt de origine greacă, care se traduce ca „mulțumi- 
re”. În viaţă, noi deseori le mulţumim oamenilor din jur pentru mâncare, 
haine, cadouri şi felicitări, precum şi pentru atenţia pe care ne-o acordă 
sau pentru ajutorul oferit în situaţii dificile. 

Taina Euharistiei, într-adevăr, începe prin a mulțumi: îi mulţumim 
lui Dumnezeu pentru viaţă, în toate aspectele ei; pentru toate câte a 
făcut pentru noi; pentru cele evidente şi mai puţin evidente, ce ne sunt 
oferite prin oameni sau circumstanţe; pentru suferinţele şi moartea sal- 
vatoare ale Fiului lui Dumnezeu, lisus Hristos, pe cruce; pentru Învi- 
erea şi Înălțarea Lui; pentru mila dumnezeiască şi posibilitatea de a ne 
adresa Creatorului. 

Un celebru teolog spunea că mulțumirea este experimentarea Para- 
disului, adică acea experienţă pe care omul a obținut-o din comunicarea 
directă cu Dumnezeu-Creatorul, înainte de căderea în păcat şi izgonirea 
din Rai. După cum în viaţă noi ne exprimăm recunoştinţa vizitându-l 
personal pe cel care ne-a ajutat, aşa şi exprimarea mulţumirii faţă de 
Dumnezeu este posibilă doar în prezenţa Lui. 

Rugăciunile de mulţumire şi de slăvire ne apropie treptat de cel mai 
important moment — taina transformării pâinii şi a vinului în lrupul 
şi Sângele lui Hristos. Această taină a fost instituită de Domnul În- 
suşi, în ajunul răstignirii Sale, în timpul Cinei celei de laină cu ucenicii 
Săi. Sărbătoarea Paştilor nu a fost aleasă de Dumnezeu din întâmplare, 
căci este dedicată eliberării poporului ales din robia egipteană. Fiul lui 
Dumnezeu alege această sărbătoare pentru a Se sacrifica spre izbăvirea 
omenirii de puterea păcatului şi a morţii. Dar înainte de a se urca pe 
cruce, Domnul ni Se dăruieşte pe Sine, pe veci, prin laina E.uharistiei. 
Iată cuvintele Lui, pe care le citim în Evanghelie şi le auzim la Litur- 
ghie: „lisus a luat pâinea, a binecuvântat-o, a frânt-o şi a dat-o uceni- 
cilor, zicând: «Luaţi, mâncaţi, acesta este Irupul Meu». Apoi, luând 
paharul şi binecuvântându.-l, l-a dat lor, zicând: «Beţi dintru acesta toţi, 
acesta este Sângele Meu, al Legii celei noi, care pentru mulţi se varsă 
spre iertarea păcatelor» ”. 

Înălțând darurile (pâinea şi vinul), preotul anunţă: „Ale "Tale dintru 
ale “ale, ie aducem de toate şi pentru toate”. Jertfa fără de sânge se 
aduce ca mulţumire pentru toţi cei prezenţi. În altar, preotul se roagă 
pentru ca pâinea şi vinul, prin puterea Duhului Sfânt, să se transforme 
în Irupul şi Sângele lui Hristos. 

Precum cuvintele. „Cer şi Pământ” în Biblie înseamnă Universul, aşa 
şi cuvintele „rup şi Sânge” reprezintă întreaga esenţă divină a Dom- 
nului lisus Hristos. Împărtăşindu-ne cu Sfintele 'aine ale lui Hristos, 
noi Îl primim în interiorul nostru pe EI Însuşi — iubirea şi înţelepciunea 
Lui, curăţenia şi devotamentul Lui, încrederea nemărginită în latăl, ne- 
murirea şi multe alte calităţi dumnezeieşti care, treptat, ne preschimbă 
ŞI pe noi. 

„Aceasta să o faceţi spre pomenirea Mea”, le-a poruncit Domnul 
ucenicilor Săi şi nouă. În spatele acestor cuvinte se ascunde o taină. lar 
noi, săvârşind Euharistia, în chip tainic participăm anume la acea Cină 
de laină la care a fost prezent lisus cu ucenicii Săi. 











Taina Preoției 


Cum devine un om preot? Pentru dobândirea unei profesii pământeşti, 
este suficient să învăţăm la o instituţie de învăţământ superior, să susţinem 
examenele şi să primim un document, o mărturie de calificare în acea profe- 
sie. Pentru a deveni preot însă, este necesară o mărturie de la Însuşi Dum- 
nezeu în Biserica Lui. locmai această mărturie nevăzută o primeşte viitorul 
preot la săvârşirea Tainei Hirotoniei (Preoţiei). În cadrul acesteia, asupra 
lui coboară harul Sfântului Duh, puterea divină, pentru viitoarea slujire. 

Acestea s-au întâmplat în vremurile străvechi. Când prorocul Moise a 
îmbătrânit, Domnul i-a zis: „a-ţi pe losua, fiul lui Navi, bărbat în care 
este Duhul Meu, şi pune-ţi mâna peste el. Să-l aşezi înaintea preotului 
F.leazar şi înaintea întregii adunări şi să-i dai porunci sub ochii lor. Să-l 
faci părtaş la dregătoria ta, pentru ca toată adunarea copiilor lui Israel 
să-l asculte” (Numeri 27, 18-20). Aşa s-a instituit alegerea slujitorului 
lui Dumnezeu (conducătorului, împăratului, slujitorului de cult, iar mai 
târziu — a apostolilor) prin punerea mâinii, după cum a poruncit Însuşi 
Dumnezeu. De aici vine şi denumirea tainei — Punerea Mâinii. 

Această taină are loc în adunarea creştinilor. Episcopul (slujitorul Bi- 
sericii de cel mai înalt rang) pune peste viitorul preot mâna şi omoforul 
(însemnul cinului episcopal, reprezentând două fâşii de stofă purtate pe 
umeri), ceea ce simbolizează punerea mâinilor lui Hristos. În prezenţa 
nevăzută a Domnului, episcopul se roagă împreună cu tot poporul ca acest 
om să fie ales preot, adică ajutor al episcopului. 

De acum înainte, devenind preot, cel hirotonit îşi asumă obligaţia de a-i 
sluji pe Dumnezeu şi pe oameni, la fel cum au slujit, în timpul vieţii lor pămân- 
teşti, lisus Hristos, Domnul nostru, şi apostolii Lui. Preotul propovăduieşte 
Evanghelia şi oficiază Tainele Botezului şi Mirungerii, în numele lui Dum- 
nezeu iartă păcatele celor pocăiţi, săvârşeşte FEuharistia, laina Cununiei şi a 
Sfântului Maslu. Căci tocmai prin aceste taine Domnul Îşi continuă slujirea 
Sa în lumea noastră — ne conduce către viaţa veşnică în Împărăţia Cerurilor. 

Primii episcopi au fost hirotoniți de către Apostolii aleşi de Domnul 
Hristos în timpul vieţii Sale pe Pământ. Episcopii au început să hiroto- 
nească preoţi şi diaconi, care să slujească în acele parohii în care aceştia 
nu puteau sluji singuri. Astfel, în Biserica Ortodoxă, laina Preoţiei, prin 
succesiunea apostolică a episcopilor, îşi are începutul de la Însuşi Domnul 
nostru lisus Hristos şi continuă până astăzi. 

Există trei trepte ale clerului: diacon (cel mai mic rang), preot (treapta 
de mijloc, a doua a preoţiei) şi episcop (rangul al treilea, cel mai înalt). 
Episcopii sunt urmaşii apostolilor. Aceştia conduc comunităţile din regiu- 
nile în care au fost numiţi şi săvârşesc toate tainele. 

A doua treaptă este preotul, care se află în fruntea parohiei. Dacă parohia 
este mare, în ea, de obicei, slujesc mai mulţi preoţi. E] poate oficia toate tai- 
nele, în afară de cea a Hirotonisirii. Diaconul este treapta inferioară a preoţiei. 
E] nu poate săvârşi Sfintele "Taine, dar îl ajută pe preot la oficierea acestora. 

În biserică, preotul poate fi recunoscut cu uşurinţă după hainele deosebite 
(veşminte). Cele mai importante elemente ale veşmântului preoţesc sunt: 

epitrahilul (o fâşie de stofă, prinsă din faţă, care acoperă gâtul) şi crucea 
pectorală, care se poartă peste veşmânt. 

În afară de săvârşirea tainelor, preoţii se roagă pentru sănătatea celor vii, 
pentru liniştea sufletelor celor răposaţi şi îi petrec pe ultimul drum pe cei 
trecuţi în lumea celor drepţi. În acest caz se oficiază un serviciu special — 
cel de înmormântare. Deseori, prin preot, Dumnezeu ne indică soluţia 
corectă într-o situaţie dificilă. 

Precum în familie capul acesteia şi cel care o asigură cu toate cele ne- 
cesare este tatăl, aşa şi în familia bisericească (în parohie) rolul principal 


îi revine preotului. Prin el Domnul ne dă hrană spirituală: Impărtăşanie, 


predici, iertarea păcatelor, poveţe. lată de ce, în mod tradiţional, preotul 
este numit părinte, acest apelativ adăugându-se numelui lui: părintele Ser- 
giu, părintele Nicolae etc. 

Dacă mai mulţi ani la rând ne mărturisim la acelaşi preot, acesta ne de- 
vine duhovnic (părinte spiritual), iar noi devenim copii spirituali ai aces- 
tuia. Cunoscând specificul caracterului nostru, faptele şi circumstanţele 
vieţii noastre, duhovnicul ne poate da nu doar un sfat util, dar şi binecu- 
vântarea sa pentru a face un lucru sau altul, pentru o călătorie sau unele 
schimbări în viaţă, va chema în ajutorul nostru harul Duhului Sfânt. 

Însă mai presus de noi toţi se află Tatăl Ceresc, după cum spunea 
Hristos: „Unul singur este Tatăl vostru: Acela care este în Ceruri” 


(Matei 23, 9) — Dumnezeu. 


pe ati / 
i LANE 2! 











Taina Cununiei (Căsătoriei) 


După cum se ştie, aproape toate poveştile despre prinți şi prințese au un 
fina] fericit — nunta, cununia a doi eroi ce se iubesc. Dar ce taină este 
aceasta, taină de care este legată fericirea, bucuria vieţii de familie şi care 
se numeşte „cununie”? 

Cuvântul cununie înseamnă încoronare, încununare, denumirea provenind 
de la cuvintele „coroană”, „cunună”, adică un însemn împărătesc, domnesc; 
încoronarea se face mereu pentru domnie. Asta deoarece, în timpul cununiei, 
mirelui şi miresei li se pun cununi — însemne ale binecuvântării împărăteşti 
de la Dumnezeu. Dar cine este acel Împărat? Domnul nostru lisus Hristos, 
desigur. E] intră în viaţa a două suflete care se iubesc, ca să le ajute să-şi creeze 
o familie şi să treacă împreună prin toate încercările vieţii. Irebuie menţionat 
faptul că fiecare 'laină este o înnoire a omului, un fel de naştere nouă. Deci 
şi prin laina Cununiei omul se naşte din nou, dar acum nu va fi singur, ci în 
familie, căci în căsătorie doi oameni devin un suflet şi un trup întru Hristos. 

Mai întâi are loc ceremonia logodnei celor doi, în cadrul căreia preotul, 
rugându-se, le pune pe deget inele (acestea fiind simbolul infinitului, de- 
oarece nu au nici început şi nici sfârşit). Astfel, inelul reprezintă unirea în 
dragoste fără margini, o dragoste ce presupune renunţarea la sine. 

Apoi preotul împreunează mâinile mirilor şi îi aduce în faţa analogului, 
pe care sunt puse Crucea şi Evanghelia, ceea ce simbolizează prezenţa de 
faţă a Domnului. | 

Urmează apoi rugăciunile în care se cere binecuvântarea Domnului pen- 
tru cei care se cunună. Rugăciunile amintesc de unirile dintre Adam şi Eva, 
Avraam şi Sara, Isaac şi Rebeca, lacov şi Rahela, dar şi de unirea părinţilor 
Fecioarei Maria — loachim şi Ana, precum şi a părinţilor lui loan Botezătorul, 
Zaharia şi Elisabeta, în calitate de exemple pentru miri. În numele Bisericii, 

preotul îi cere lui Dumnezeu, pentru noua unire, tărie, înţelepciune şi curaj la 
trecerea peste încercările vieţii, bună înţelegere, viaţă tihnită, copii sănătoşi 
şi supuşi voii lui Dumnezeu. 

Preotul ia cununile şi le pune pe capetele mirilor, rostind: „Se cunu- 
nă robul lui Dumnezeu (numele mirelui) cu roaba lui Dumnezeu (numele 
miresei) în numele Iatălui, al Fiului şi al Sfântului Duh. Amin . lar apoi: 
„Se cunună roaba lui Dumnezeu” (numele miresei) cu robul lui Dumnezeu 
(numele mirelui) în numele Iatălui, al Fiului şi al Sfântului Duh. Amin”. 
După care, binecuvântându-i pe miri, preotul rosteşte de trei ori: "Doamne, 
Dumnezeul nostru, cu mărire şi cu cinste încununează-i pe dânşii”. 

Urmează citirea din epistola Sfântului Apostol Pavel către Efeseni, 
precum şi din Evanghelia după loan. Apostolul Pavel îl îndeamnă pe soţ 
să-şi iubească soţia aşa precum iubeşte Hristos Biserica, fără să-şi cruţe 
viaţa, iar pe soţie o îndeamnă să-l iubească, să-l cinstească şi să-l asculte 
pe soţ, precum Biserica pe Hristos. 

Fragmentul din Evanghelie povesteşte despre nunta din Cana Galileii, 
unde Domnul a făcut prima Sa minune, preschimbând apa obişnuită în vin 
minunat. Pentru mire şi mireasă acest mesaj este plin de semnificaţie. Acum, 
în viaţa de cuplu, aceştia urmează să-şi transforme sentimentele, încă insu- 
ficient de solide (asemeni apei obişnuite), în dragoste adevărată (care este 
precum vinul bun). 





Sfântul Maslu 


În continuare ne vom referi la o taină care este, probabil, cea mai mis- 
terioasă şi neclară pentru unii — Sfântul Maslu. Vă puteţi întreba de ce o 
altă taină. Oare nu sunt suficiente cele despre care am discutat deja» 

Să ne amintim care sunt acestea: 1) Botezul — taina prin care de- 
venim „cetăţeni” ai Împărăției Cerurilor; 2) Mirungerea — taina prin 
care primim harul Sfântului Duh; 3) Mărturisirea — taina împăcării cu 
Dumnezeu şi cu Biserica prin iertarea păcatelor; 4) Euharistia — taina 
în care are loc transformarea pâinii şi a vinului în rupul şi Sângele lui 
Hristos; 5) Preoţia sau Hirotonisirea — transmiterea puterii apostolice 
pentru oficierea 'Iainelor în numele lui lisus Hristos; 6) Căsătoria sau 
Cununia — binecuvântarea lui Dumnezeu a unirii dintre un bărbat şi o 
femeie care se iubesc, pentru a crea o familie. 

Într-adevăr, nu sunt puţine. Dar să ne amintim cât de multă atenţie, 
în timpul vieţii Sale pământeşti, Domnul le-a acordat celor bolnavi. Câţi 
au primit vindecare de la EI! Şi cei orbi, şi cei surzi, şi cei şchiopi, şi cei 
posedaţi de diavol, şi cei paralizaţi, şi cei aflaţi pe patul de moarte. Dese- 
ori lisus îi spunea celui vindecat: „Du-te şi să nu mai păcătuieşti” (loan 
8, 11; 5, 14). Cu regret, destul de des bolile sunt o urmare a păcatului, a 
depărtării de Dumnezeu şi de poruncile Lui. 

Şi în timpurile noastre, suferinzi de diverse neputinţe trupeşti şi sufle- 
teşti nu sunt mai puţini, ba chiar, poate, mai mulţi ca înainte. “lot mai des 
auzim eterna întrebare: cine este vinovat de aceste boli2 Ne mai întrebăm 
de ce se îmbolnăvesc pruncii, copiii, oamenii credincioşi sau cei foarte buni 
la suflet? De ce, de foarte multe ori, medicii şi medicamentele nu ajută? 

În majoritatea cazurilor, de vină este păcatul nostru sau al strămoşilor 


... .. 

Când legătura cu Domnul se rupe, El fiind izvorul dătător de viaţă, duhul 
omului se îmbolnăveşte inevitabil. lar unde este bolnav duhul, e bolnav şi 
trupul. 

Însă nu totul e pierdut, putem să ne întoarcem la Dumnezeu, să ne căim 
de păcate şi să primim iertarea. Apostolul Iacob scrie: „Este vreunul printre 
voi bolnav? Să cheme presbiterii (preoţii) bisericii şi (aceştia) să se roage 
pentru el, după ce îl vor unge cu untdelemn în numele Domnului. Rugă- 
ciunea făcută cu credinţă va mântui pe cel bolnav şi Domnul îl va însănătoşi 
şi, dacă a făcut păcate, îi vor fi iertate” (lacov 5, 14-15). Legătura noastră 
cu Dumnezeu poate fi perturbată şi din cauza unor păcate uitate, dar şi 
din cauza celor săvârşite prin participarea — cu sau fără voia noastră — 
la vorbele sau faptele oamenilor ce nu se conduc după legile Domnului. 

lată de ce Biserica ne oferă 'Iaina Sfântului Maslu — cea a tămădulirii 
şi curăţării de urmele păcatului. 'Iaina se săvârşeşte în sobor, adică cu 
participarea unui număr de preoţi, dacă se oficiază în lăcaşul sfânt. Acasă 
însă, deseori, alături de cei suferinzi sunt prezenţi şi alţi oameni ai casei. 
De altfel, pentru săvârşirea acestei taine este suficientă prezenţa unui preot 
ŞI a unui mirean. 

Acum, când moartea, de cele mai dese ori, se întâmplă pe neaşteptate 
(de exemplu, din cauza unor dezastre naturale, accidente sau atacuri din 
partea unor oameni răi), creştinii preferă să fe pregătiţi în orice moment 
să ajungă în faţa Domnului — fie vindecaţi şi curăţaţi (eliberaţi) de păcat 
pentru a trece în lumea celor drepţi, fie tot curăţaţi şi vindecaţi pentru a 
sluji în continuare, în această viaţă, lui Dumnezeu şi oamenilor. 

Cum are loc Sfântul Maslu? În centrul bisericii se pune analogul cu 
Evanghelia. Alături se află o măsuţă pe care este pus un vas cu untdelemn, 
plasat pe o farfurie cu seminţe de grâu sau cu făină. În grâu se pun şapte 
lumânări aprinse şi şapte beţişoare cu vată pentru ungere cu mir — număr 
egal cu cel al fragmentelor din Evanghelie citite în cadrul slujbei. 

Toţi cei pentru care se face Sfântul Maslu ţin în mâini lumânări aprinse. 
Este dovada faptului că Hristos este Lumina vieților noastre. 

După cuvintele: „Binecuvântat este Dumnezeul nostru acum şi puru- 
rea, şi în vecii vecilor , se rostesc numele celor care primesc laina. Apoi 
preotul toarnă vin în vasul cu untdelemn şi se roagă pentru sfinţirea untde- 
lemnului, ca să se vindece trupurile şi sufletele celor care urmează a fi unşi 
cu el. Vinul şi untdelemnul se toarnă în amintirea samariteanului milostiv, 
despre care povesteşte Mântuitorul în pilda Sa: unui samaritean i s-a făcut 
milă de un om bătut şi jefuit de nişte tâlhari. Acesta „i-a legat rănile şi a 
turnat peste ele untdelemn şi vin” (Luca 10, 34). 

În continuare, se adresează rugăciuni lui Dumnezeu şi sfinților, care 
sunt slăviţi prin vindecări miraculoase. Urmează citirea celor şapte frag- 
mente din Epistolele Apostolilor şi Evanghelii. După citirea fiecărui frag- 
ment, preoţii ung cu untdelemn sfinţit fruntea, nările, obrajii, buzele, piep- 
tul şi încheieturile mâinilor pe ambele părţi. Acest lucru se face pentru 
curăţarea tuturor celor cinci simţuri ale noastre, dar şi pentru purificarea 
gândurilor, a inimii şi a faptelor mâinilor noastre — curăţarea a tot cu ce 
am Îi putut păcătui. 

La fiecare ungere (miruire) se citeşte rugăciunea: “Părinte sfinte, Doc- 
torul sufletelor şi al trupurilor, Care ai trimis pe Unul-Născut Fiul Lău, 
Domnul nostru lisus Hristos, vindecă toată boala şi să răscumpere din 
moarte (...) tămăduieşte şi pe robul Tău / roaba Ia (numele) de nepu- 
tinţa trupească şi sufletească ce l-a cuprins / a cuprins-o (...) şi-l dă să 
vieze prin harul Hristosului lău”. Urmează chemarea prin rugăciune a 
Preasfintei Fecioare, de viaţă făcătoarei Sfintei Cruci, a lui loan Boteză- 
torul, a apostolilor şi a tuturor sfinţilor. 

Aşa se întâmpla şi în timpurile evanghelice. Evanghelistul Marcu rela- 
tează cum cei doisprezece ucenici ai lui lisus, pe care i-a trimis să predice, 
“au plecat şi au propovăduit pocăinţa. Scoteau mulţi demoni şi ungeau cu 

untdelemn pe mulţi bolnavi, şi-i vindecau” (Marcu 6, 12-13). lată care 
este puterea lui Dumnezeu, puterea lui lisus! 

Sfântul Maslu se încheie prin ţinerea Evangheliei deasupra capului 
acelora pentru care se oficiază taina. lar preotul se roagă deasupra lor, 
zicând: “Nu pun mâna mea cea păcătoasă peste capul celui ce a venit la 
Tine cu pocăință şi cere de la Tine, prin noi, iertare păcatelor, ci pun mâna 
Ta cea puternică şi tare, ce se află în această sfântă Evanghelie, pe care 
slujitorii cei împreună cu mine o țin deschisă pe capul robului Tău (nume- 
le), şi mă rog împreună cu dânşii şi cer iubirea Ta de oameni cea milostivă. 
Dumnezeule, Mântuitorul nostru, primeşte Însuţi şi pe robul Tău acesta 
(numele), care se pocăieşte de greşelile sale, trecându-i cu vederea toate 
greşelile lui (...)”. 

Prin iertarea păcatelor vine curăţarea, deseori vindecarea, iar omul re- 
uşeşte să suporte cu răbdare suferinţa, în numele Domnului. 











ic 


7 
4, y/ 
Zi, 


PA -. 
”, / / | : 
/ 114 >, 
p A 6/ 
7 nd i E 
d PA 9 
4 A 
7 
pa 


DP ai aul e, ra j i fi 
| f A 
i //: f., 
| i 7/(07 1 AMR 
- Ă 7/1 fi IA 7 E 
p „ A 
AA , 
fr A, 


înţelesul copiilor 


pe 


PE PP 











